Legionnaire

Legionnaire er en amerikansk dramakrigsfilm fra 1998 regissert av Peter MacDonald.

Jean-Claude Van Damme spiller hovedrollen som en bokser på 1920-tallet som vinner en kamp etter å ha blitt ansatt av gangstere for å tape kampen. Han flykter deretter, for å bli med i den franske fremmedlegionen. Rollebesetningen inkluderer Adewale Akinnuoye-Agbaje, Daniel Caltagirone, Nicholas Farrell og Steven Berkoff. Filmen ble filmet i Tanger og Ouarzazate, Marokko.

Handlingsreferat 
Alain Lefèvre (spilt av Jean-Claude Van Damme) er en fransk bokser fra Marseille, Frankrike i 1925. Lucien Galgani (spilt av Jim Carter) er en gangster som forsøker å tvinge ham til å tape en viktig boksekamp. Galganis kjæreste Katrina (spilt av Ana Sofrenović) var Alains tidligere forlovede, som han forlot på bryllupsdagen deres. Men Katrina tilgir Alain, og de to legger en plan om å stikke av til USA sammen. Men kort tid før de skal flykte blir Alains bror myrdet, og Katrina blir tatt til fange av Galganis håndlangere. Alain skyter og dreper Galganis bror. Desperat etter en ny flukt-mulighet, velger Alain å melde seg til den franske fremmedlegionen. Han blir kort tid senere sendt til Nord-Afrika som legionær sammen med flere andre legionærer, for å forsvare Marokko mot et opprør av Rif-krigere - ledet av Abd el-Krim.

Underveis møter Alain nye venner, inkludert Luther, en afroamerikaner som har flyktet fra urettferdighet i hjemlandet. Mackintosh, en tidligere britisk major, og Guido, en naiv italiensk ung mann som forsøker å imponere sin forlovede hjemme ved å komme tilbake som en helt. Men ting blir ikke enkelt for noen av dem. Den eneste virkelige måten å komme seg ut av legionen på er å overleve tjeneste-perioden, og legionærene er i kraftig undertall mot alle de afrikanske opprørerne.

I mellomtiden har Galgani også sendt noen av hans innlede kjeltringer inn i Legionen for å finne igjen Alain, og få hevn over den døde broren sin. Mackintosh avslører at han egentlig var blitt sendt for å drepe Alain, fordi hans egen far har store problemer med spillegjeld. Men før Mackintosh rekker å gjennomføre planene sine, blir de angrepet av opprørere. Luther blir sendt på et farlig oppdrag for å infiltrere de innfødtes leir. Alain, som vet at dette vil være selvmord, krever å være med. Men han blir beordret til å la være. Før han går, gir Luther ham munnspillet sitt som et symbol på vennskap. 

I det en av Galganis kjeltringer er i ferd med å drepe Alain, blir han skutt av Mackintosh - som angrende avslører at Katrina har klart å stikke av fra Galgani og reist til USA, slik hun alltid har ønsket seg. Til slutt er det bare Alain som fremdeles er i live etter konflikten mot opprørerne.

Skuespillere 
 Jean-Claude Van Damme som Alain Lefèvre.
 Adewale Akinnuoye-Agbaje som Luther
 Steven Berkoff som sersjant Steinkampf.
 Nicholas Farrell som Major Mackintosh.
 Jim Carter som Lucien Galgani.
 Ana Sofrenović som Katrina.
 Daniel Caltagirone som Guido Rosetti.
 Joseph Long som Maxim
 Mario Kalli som René Galgani
 Joe Montana som Julot.
 Kim Romer som kaptein Rousselot.
 Anders Peter Bro som løytnant Charlier.
 Paul Kynman som Rolf Bruner
 Vincent Pickering som Viktor.
 Takis Triggelis som korporal Metz.
 Tom Delmar som korporal Legros
 Kamel Krifa som Mohamed Ibn Abdelkrim El-Khattabi-

Eksterne lenker 
 

Krigsfilmer fra USA
Filmer fra 1998
Engelskspråklige filmer